description: Регионалният изпълнителен директор на SAP за Югоизточна Европа пред "Капитал"

title: Румяна Тренчева: Малките компании в региона вече инвестират много повече в IT от големите

maintext:
© SAP
На 11 октомври "SAP България" организира традиционната си годишна конференция SAP Forum, която ще се състои в Иновационния център "Джон Атанасов" в "София тех парк". На него се очакват над 300 гости и ще бъдат разгледани последните тенденции в дигитализацията и ще присъстват лектори и партньори на SAP от различни бизнес сектори. "Капитал Daily" разговаря преди събитието с регионалния изпълнителен директор на SAP за Югоизточна Европа Румяна Тренчева. Тя е изпълнителен директор на "SAP България" от есента на 2012 г., а в края на миналата година оглави и регионалния бизнес на германската софтуерна компания. Преди това е работила за големи компании като HP, Alcatel Lucent и Ericsson. Завършила е Американския университет в България и притежава професионални управленски квалификации от Duke University и IMD (International Institute for Management Development).- С всяко ново издание на SAP Forum очакванията ни са все по-високи. Тази година форумът ще се проведе под мотото Digitalize Bulgaria. Много амбициозна тема, на която нашата индустрия e отдадена. Искаме да преведем на ясен език какво означава да се дигитализира бизнесът. И новото, което правим, е събитие в събитието, в което говорим за дигитализацията на обществения сектор. Много е важен контекстът и какво разбираме ние като дигитализация. Тук не говорим за цифровизация - това отдавна се е случило и се случва с различни темпове. Цифровата трансформация е нов етап на развитие на икономиката и възможност една индустрия да промени икономиката изцяло. Не говорим за цифровизиране на един бизнес, а за създаване на един напълно нов бизнес. Ако се замислите, и сега голяма част от комуникациите, от производството, логистиката са цифровизирани. Цифровата трансформация, за която говорим ние, е друга – нови бизнес модели, нови възможности, нови икономически ниши.Днес всички говорим за Uber и Аirbnb като компании, които са открили нови пазари и са предефинирали бизнес процесите. На практика това са IT компании, които пряко се конкурират с таксиметровите компании или с хотелите. Друг пример: днес приемаме Facebook за даденост, но какво се случи с другите индустрии като медии или телекоми за тези 12 години от съществуването му? Бизнес цикълът в тези сектори се преобърна десетки пъти. Тенденциите показват, че една трета от всички топ 20 бранда ще имат изцяло нов конкурент, който няма да е от тяхната индустрия. Ние в следващите година, година и половина ще имаме изцяло нови конкуренти, които са нетрадиционни. Именно това е дигитализацията, за която ще говорим. Тези процеси са необратими и под някаква форма могат да бъдат диференциатор за малките икономики. И ние ще покажем, че те се случват и в България. Ако преди беше модерно да се въвеждат технологии за бизнес интелиджънс и анализи, сега говорим за предвиждане на поведението на крайния потребител и как това се отразява на рентабилността на компанията. Това се случва навсякъде, у нас също. Нашата цел с този форум е да отворим много ясно всички тези теми, свързани с трансформацията и новите правила, по които тя се случва.На форума ще говоря за трите К. Клиентът е в центъра – той определя, а ние сами трябва да си създадем еволюционното разбиране той какво иска. Ще говоря за коопериране – SAP като компания много се е променила и всички вендори се променят. Кой би помислил преди години, че SAP ще си партнира с Microsoft и Apple? Но днес това се случва естествено, в отговор на нуждите на крайния клиент. Говорим за среда, в която клиентът не въвежда системи, а продуцира технологии. Ние, заедно с клиентите, правим коиновации. Иновацията не е само между конкуренти, но и между клиент и доставчик. Ние заедно създаваме най-добрите решения. Имам предвид най-вече проекти, свързани с интернет на нещата (IoT), базирани на нашата платформа. Третият принцип е коиновация. Той е много значим за компании като нашата, защото бъдещите технологии няма да бъдат продукт на корпоративните лаборатории. Ние сме отворени към клиенти и партньори, които създават нови приложения, най-близки до нуждите на клиента. Това е стабилната екосистема, в името на която отделяме огромен ресурс както финансов, така и стратегически.Освен форума през октомври ще проведем EU Code Week кампания, насочена към учителите и образователната система. След това инициираме HCP Startup Challenge за студенти и стартъпи и продължаваме с HANA Technical Academy, която е за вече утвърдените IT специалисти. Нашата цел е да създадем критична маса от знание. Това е пътят да създаваме все повече конкурентни продукти в България, които да се налагат и извън българския пазар.- Всяка година сме различни. Изключително важно е, че много технологии, които представяхме предни години, работят днес. През миналата година ние за пръв път говорехме за нови бизнес сценарии, които да бъдат изградени върху иновативната облачна платформа HCP, а тази година за пръв път наши партньори ще презентират свои решения, базирани върху нея. Пътят на технологиите до пазара вече е много скъсен. Ако миналата година през октомври това бяха само презентации, една година по-късно вече говорим за реални проекти. И ако миналата година имаше клиенти, които показваха работещи проекти, сега представяме една цяла екосистема. Което е заявка, че всичко, за което ще говорим днес, ще бъде реалност утре. Ще покажем и как SAP трансформира публичния сектор в Европа вече години наред.Втората част от форума ще е посветена на създаване на услуги за гражданите в реално време, което е изключително актуално днес.- От всички. Няма сектор, за който темите, по които говорим, да не са важни. Отличителен белег за нас е, че сме единствената софтуерна компания, която в рамките на 44 години е разработила индустриални решения в 22 сектора. С помощта на най-добрите практики за цифровизиране на съществуващите бизнес процеси ние даваме възможност на крайния клиент да преосмисли бизнес процесите си и да постигне ефективност и възвращаемост на инвестициите.- Разбира се. Темите ни са структурирани в две основни направления – дигитализацията на потребителското изживяване благодарение на нашето портфолио под Hybris и платформата SAP HANA като инструмент за създаване на бизнес сценарии в реално време. Не е тайна, че SAP инвестира много в HANA като технология, защото тя е основа на редица наши успешни решения. Наред с това тази година ще говорим за пръв път и за SAP S/4HANA, който е най-бързо продаваният наш продукт в историята ни досега.Експертизата ни се базира на съществуващия индустриален опит на водещите компании във всички сектори, наши партньори вече дълги години. Работим с различни по мащаб фирми, за което ни помагат новите бизнес сценарии, които са изцяло облачно базирани. Повечето решения, които изглеждат скъпи за малкия и средния бизнес, когато са облачно базирани, могат да бъдат един много приемлив разход дори и за малък и среден размер компании в България. Общо взето, българският пазар следва европейските тенденции на потребление на SaaS решения.- Джонатан Бекър е нашият главен дигитален директор и ексклузивен лектор. Той ще говори именно за това, че не става дума за дигитализиране на процеса, а за изцяло нови процеси. Интересното в SAP форумите е, че всички лектори, които присъстват, са и партньори. Тази година разчитаме на пет партньора, които ще представят съществуващи и работещи решения в България. Тоест ще демонстрираме на практика как правим коиновации.- Ако трябва да сме реалисти, все още когато говорим за Югоизточна Европа, на преден план излизат стотина големи корпорации, които генерират основния бизнес в този регион. Те са с голяма тежест, отнесени към целия пазар. Става дума за компании в енергетиката и минния добив. Това са традиционни бизнеси, които са свързани с географските специфики. С времето това започва да се променя, защото се появяват по-малки компании извън тези топ 100, които инвестират много повече в IT и взимат по-бързо и по-дръзки решения, за да са конкурентни. Това е още едно доказателство за това, че големите ще бъдат предизвикани от по-малките. Най-интересното е, че новите и мащабни клиенти не идват вече от традиционната индустрия. Сектори като ритейл стават все по-значими за нас, както и сектори, където ние не сме традиционно припознати, като например финансовия. Крайният клиент у нас не се различава по нищо от клиента в Германия, Швеция или където и да е в Европа. Работим на един благодатен пазар с големи възможности.В България конкурентното ни предимство като икономика в регионален аспект ще зависи от адекватното използване на технологиите за промяна на средата. Горда съм с това, което правим, защото сме двигател в изграждането на цялостна екосистема за работеща, цифровизирана икономика, с добре подготвени кадри.Интервюто взе Константин Николов


description: Банката ще инвестира във финансова дигитализация

title: ING планира да съкрати 13% от работните места за пет години

maintext:
Очакванията на банката са тя да спестява по 1 млрд. долара на година чрез програмата
© FRANCOIS LENOIR
Главният изпълнителен директор Ралф Хамерс насочва инвестиции към финансовите технологии, за да редуцира персонала на компанията и разходите по поддръжката на множество банкови клонове. ING търси глобално разширение, с което да намали фокуса на банката към вътрешния пазар. Банката отново изглежда в добро състояние след преструктурирането си, но рекордно ниските лихви и изискванията на регулаторите са в основата на планираното ново свиване на разходите. След съобщаването на новината акциите на ING не претърпяха особени промени.
Анализатори коментират, че инвестициите във финансова технология са добре дошли. "Приветстваме плановете на групата да подобри ефективността на банката предвид трудностите, с които се среща секторът в момента заради ниските лихви и вдигащите се регулаторни разходи", казва в бележка до клиентите си Матияс де Уит, анализатор в KBC Securities. Досега ING отбелязва успех там, където бизнес моделът се фокусира върху малко физическо присъствие в клоновете на банката. Такъв е случаят най-вече в Германия, където ING успя да спечели някои от клиентите на Deutsche Bank.
ING не е единствената банка,
която предвижда намаление на персонала. Германската Commerzbank също планира да съкрати близо 10 хил. работни места, като повечето от мерките ще се вземат до 2019 г., обявиха от банката миналия четвъртък. Deutsche Bank също се очаква да освободи близо хиляда служители, като тази седмица ще се проведат финални срещи между представители на банката и профсъюзите
"Трябва да обявиш тези програми в момент, в който можеш да си ги позволиш финансово", коментира Ралф Хамерс. "В момента сме по-силни от преди, имаме добри резултати и се разрастваме. Трябва да правим промени сега, когато са по наше желание, а не тогава, когато вече нямаме избор", допълни той. И отбеляза, че банковата дигитализация вече достига навсякъде в Европа, докато преди
няколко години планове за това е имало главно в северните европейски страни.
ING планира да съкрати около 7000 работни места, основно в Белгия и Холандия, през следващите пет години. Това съобщава Bloomberg, като цитира изявление на холандската банка. Целта е по този начин финансовата институция да намали разходите си, а освен това тя ще залага все повече на дигитална трансформация. Очакванията на банката са с мерките в програмата да спестява по 1 млрд. долара на година до 2021 г. Програмата включва съкращения на 2300 работни позиции в Холандия, 3500 в Белгия и останалите в другите страни, където банката оперира. Към края на юни ING има близо 52 хил. служители в целия свят, което прави съкращенията особено значими."За съжаление дигиталната трансформация на банката означава по-малко работни места", коментира пред Bloomberg финансовият директор на банката Патрик Флин. "Холандия и Белгия трябва да разчитат по-малко на банкови клонове", добави той. В изявлението на ING се споменава, че банката смята да инвестира 800 млн. евро в дигитални технологии. Те ще влязат в действие през следващите пет години и ще са насочени към по-трудните пазари за банката, сред които са Испания, Италия, Франция, Австрия и Чехия.

fasttext_language: bg


description: Субсидиите са разпределени приблизително поравно за иновации, машини и ресурсна ефективност

title: Компании ще имат достъп до 220 млн. лв. през 2017 г. по "Конкурентоспособност"

maintext:
Близо 70 млн. лв. са предвидени за предприемачески идеи и разработване на нови продукти и услуги в области, свързани с европейски и регионални предизвикателства
© Капитал
Фокусът догодина ще бъде не върху енергийната, а върху ресурсната ефективност в малки и средни преработвателни предприятия.
Патентното ведомство ще получи 8.8 млн. лв.
Оглавяваното от бившия председател на Комисията за защита на конкуренцията (КЗК) Петко Николов Патентно ведомство ще получи 8.8 млн. лв. за развитие на модерна система за индустриална собственост, става ясно от индикативната програма. Процедурата ще бъде открита през март. Николов беше назначен за ръководител на Патентното ведомство със заповед на икономическия министър Божидар Лукарски в края на август, след като изкара рекорден 13-годишен мандат начело на КЗК при няколко правителства.
Освен Патентното ведомство безвъзмездни средства ще получат и още две държавни структури. За Българския институт по метрология са предвидени 4 млн. лв., с които да се подкрепи дейността му по контрола. Процедурата ще бъде открита през март. Агенцията за устойчиво енергийно развитие пък ще получи 7.8 млн. лв., за да разшири и подобри услугите си за предприятията.
Близо 280 млн. лв. (141.3 млн. евро) ще бъдат разпределени през следващата година под формата на субсидии по оперативна програма "Иновации и конкурентоспособност". Това става ясно от индикативната годишна работна програма за 2017 г., която беше публикувана за обществено обсъждане в петък. Половината от предвидените процедури са чрез директно предоставяне, т.е. по тях проекти ще подават предварително определени бенефициенти като различни ведомства, както и "София тех парк". Те ще получат около една пета от всички средства, т.е. компаниите ще могат да разчитат на почти 220 млн. лв. Парите за бизнеса са разпределени приблизително поравно между трите приоритетни оси – технологично развитие и иновации, предприемачество и капацитет за растеж и енергийна и ресурсна ефективност, малко повече са за иновации. Коментари по индикативната програма се приемат до 20 октомври.През следващата година компаниите ще имат възможност на два пъти да получат европейско финансиране за различни иновации. Още през януари се очаква да бъде отворена процедурата за разработване на продуктови и производствени иновации, по която ще бъдат разпределени 68.5 млн. лв. (35 млн. евро) като безвъзмездна финансова помощ. По нея ще могат да кандидатстват всякакви съществуващи компании. Със субсидиите те ще могат да правят научни изследвания, тествания и изпитания, да придобиват и внедряват резултати от изследвания (патентовани или не), да създават, тестват и прототипират пилотни линии. Отделен проект може да получи между 50 хил. лв. и 1 млн. лв., като с безвъзмездни средства ще се покриват между 25 и 90% от разходите.Други 8.8 млн. лв. (4.5 млн. евро) са предвидени за създаване и развитие на тематично фокусирани лаборатории. Проекти по процедурата, която се очаква да бъде открита през юни, ще могат да подават всякакви предприятия. Субсидията за отделен проект ще бъде между 100 хил. лв. и 2 млн. лв. Както и по предната процедура, с финансиране по програмата ще се покриват между 25 и 90% от разходите по отделните проекти.По същата приоритетна ос нова субсидия ще получи и "София тех парк". Процедурата чрез директно предоставяне е за 39.6 млн. лв. (20.3 млн. евро), които са предвидени за "развитие, институционално доизграждане и функциониране на вече изградения научно-технологичен парк". Тя ще бъде открита през септември, като "София тех парк" ще трябва да подаде проектите си до ноември 2017 г. и до ноември 2018 г. За държавния технологичен парк субсидия е предвидена и през тази година, като в момента приключва процедурата за отпускане на 12.5 млн. лв.Общо 67.2 млн. лв. (34.4 млн. евро) ще получи бизнесът по приоритетна ос "Предприемачество и капацитет за растеж на МСП". Процедурите по нея са сред най-популярните, тъй като със средствата предприятията традиционно купуват машини и оборудване и модернизират производствата си. Догодина субсидии ще бъдат предоставени за насърчаване на предприемачеството в области, свързани с европейски и регионални предизвикателства, но от индикативната програма не става ясно какви могат да бъдат те. С парите ще се финансират дейности за реализиране на предприемачески идеи и дейности за разработване на нови продукти и услуги във въпросните области. Бенефициенти могат да бъдат микро-, малки и средни предприятия, а единичната субсидия ще е между 50 хил. лв. и 391 166 лв. Тя ще покрива до 90% от разходите по проекта. Процедурата се очаква да бъде открита през април.По приоритетна ос "Енергийна и ресурсна ефективност" фокусът през 2017 г. ще бъде върху ресурсите, след като през тази година трябва да приключат двете процедури за енергийна ефективност (за малки и средни и за големи предприятия). През следващата година безвъзмездно ще бъдат отпуснати 71.6 млн. лв. (36.6 млн. евро) за пилотни и демонстрационни инициативи за ефективно използване на ресурсите, като целта е предприятията да разработят и приложат нови решения, техники и методи. За финансиране могат да кандидатстват съществуващи малки и средни предприятия от преработващата промишленост. Те ще получат между 300 хил. лв. и 3 млн. лв. за отделен проект, с което ще се покриват между 35 и 75% от разходите. Очаква се процедурата да започне през септември.


description: Намеренията на правителството за реформи подкрепят рейтинга според агенцията

title: Moody's е оптимист за икономиката на България

maintext:
Силните резултати от банковите стрес тестове също крепят статуса на България пред кредиторите
© MIKE SEGAR
Най-консервативната към България рейтингова агенция от голямата тройка - Moody's, излезе със силно положителен анализ за показателите на страната. В него не се прави ревизия или потвърждение на рейтинга, оценяван за последно през юни, а се изтъкват фактори, които го поддържат на равнището Baa2, което е една степен под границата на инвестиционния клас. Сред тях е "поставянето на дневен ред на намерения за широкообхватна реформа", което според авторите на анализа връща политическата стабилност в Б...


description: Комисията за защита на конкуренцията ще търси картел и незаконно договаряне на цени при банките и фармацията; Решение на Висшия административен съд пренареди общинските съветници в Пловдив; Акционерите на "Албена инвест холдинг" одобриха вливането в "Албена"; Офисът на "Сирма груп холдинг" в САЩ отвори врати

title: Вечерни новини: 12 октомври

maintext:
Германия ограничава социалните помощи за граждани на други членки на ЕС
Германия ограничава социалните помощи за граждани на други членки на ЕС
Германското правителство одобри закон, с който няма да се допуска граждани от други страни от ЕС, които не са работили в Германия, да кандидатстват за пълно обезщетение при безработица през първите пет години на пребиваването си в страната. Законът трябва да бъде одобрен от парламента, за да влезе в сила. Необходимостта от него възникна, след като през 2015 г. федерален съд реши, че неработещи граждани на ЕС имат право на социални помощи след 6-месечен престой в Германия. Целта на новия закон сега е да гарантира, че дошлите в Германия ще си търсят работа активно и няма да преживяват от помощи. Той ще спести и милиарди на местните власти. По данни на германското Бюро по труда, цитирани от DW, през януари 2016 общо 440 хил. чужденци от ЕС са получавали социални помощи в Германия, като най-много сред тях са поляците, следвани от италианци, българи (около 71 хил. души) и румънци.
Юлия Ненкова
Фотограф: НАДЕЖДА ЧИПЕВА Комисията за защита на конкуренцията (КЗК) ще търси картел и незаконно договаряне на цени при банките и фармацията, това стана ясно по време на заседанието на парламентарната комисия по икономическа политика. Председателят на КЗК Юлия Ненкова обясни, че вече е започнало изготвянето на секторни анализи в банковата сфера и фармацевтичния сектор за доставките на едро и на дребно. КЗК ще отдели повече време на разследването, като ще прави проверки на място и ще изземва документи, които могат да водят към евентуални съгласувани практики за цени. Ненкова заяви и категорична позиция, че е установен картел при цената на горивата между 6 бензиностанции.
Четирима от кандидатите за президент и вицепрезидент са били сътрудници на Държавна сигурност, показва проверка на комисията по досиетата. Това са Велизар Енчев от партия "Движение за радикална промяна "Българската пролет", двойката Жорж Ганчев и Кольо Парамов, издигнати от пария "Християн-социален съюз", и Красимир Каракачанов от коалицията "Обединени патриоти – НФСБ, "Атака" и ВМРО". Велизар Енчев е бил щатен служител на Първо главно управление. През 1985 г. е бил назначен за разузнавач, а със заповед от декември 1989 г. е преназначен за инспектор. Кандидатът за президент Жорж Ганчев е бил сътрудник на Второ главно управление на ДС, а вицепрезидентът му Кольо Парамов - секретен сътрудник. Каракачанов е бил агент в Шесто управление. Германското правителство одобри закон, с който няма да се допуска граждани от други страни от ЕС, които не са работили в Германия, да кандидатстват за пълно обезщетение при безработица през първите пет години на пребиваването си в страната. Законът трябва да бъде одобрен от парламента, за да влезе в сила. Необходимостта от него възникна, след като през 2015 г. федерален съд реши, че неработещи граждани на ЕС имат право на социални помощи след 6-месечен престой в Германия. Целта на новия закон сега е да гарантира, че дошлите в Германия ще си търсят работа активно и няма да преживяват от помощи. Той ще спести и милиарди на местните власти. По данни на германското Бюро по труда, цитирани от DW, през януари 2016 общо 440 хил. чужденци от ЕС са получавали социални помощи в Германия, като най-много сред тях са поляците, следвани от италианци, българи (около 71 хил. души) и румънци.това стана ясно по време на заседанието на парламентарната комисия по икономическа политика. Председателят на КЗК Юлия Ненкова обясни, че вече е започнало изготвянето на секторни анализи в банковата сфера и фармацевтичния сектор за доставките на едро и на дребно. КЗК ще отдели повече време на разследването, като ще прави проверки на място и ще изземва документи, които могат да водят към евентуални съгласувани практики за цени. Ненкова заяви и категорична позиция, че е установен картел при цената на горивата между 6 бензиностанции.показва проверка на комисията по досиетата. Това са Велизар Енчев от партия "Движение за радикална промяна "Българската пролет", двойката Жорж Ганчев и Кольо Парамов, издигнати от пария "Християн-социален съюз", и Красимир Каракачанов от коалицията "Обединени патриоти – НФСБ, "Атака" и ВМРО". Велизар Енчев е бил щатен служител на Първо главно управление. През 1985 г. е бил назначен за разузнавач, а със заповед от декември 1989 г. е преназначен за инспектор. Кандидатът за президент Жорж Ганчев е бил сътрудник на Второ главно управление на ДС, а вицепрезидентът му Кольо Парамов - секретен сътрудник. Каракачанов е бил агент в Шесто управление.
298.9 млн. лв. са приходите на българските хотелиери от нощувки през август. Те растат с 15.2% спрямо същия период на миналата година.
където ще преговаря с Държавната корпорация за атомна енергия на Руската федерация "Росатом" и "Атомстройекспорт" за следващите стъпки по изпълнението на решението на Международния арбитраж по казуса с АЕЦ "Белене". През юни България беше осъдена да плати 620 млн. евро за поръчано на Русия оборудване. Всеки ден просрочие увеличава сумата със 167 хил. евро лихва. Преди дни Народното събрание разреши държавна помощ за Националната електрическа компания, с която да се покрие задължението. Сега се очаква произнасяне и от Брюксел.Това стана след промени в Данъчно-осигурителния процесуален кодекс, с които се въвеждат правилата на две директиви на ЕС, свързани със задължителния автоматичен обмен на информация в областта на данъчното облагане. Промените целят засилване на противодействието на данъчните измами, укриването на данъци и агресивното данъчно планиране, се посочва в мотивите към тях. Обект на промените са местните клонове на международни компаниите с приходи над 1.466 млрд. лв. за съответната данъчна година. Когато крайното предприятие майка не е местно лице за данъчни цели на България, отчет по държави се подава от заместващо предприятие майка или съставно предприятие на групата, което отговаря на определени условия.предвижда новият план за деинституционализацията на грижата за деца. Планът беше одобрен от правителството днес и според него ще бъдат разкрити нови 150 социални услуги за над 7 хил. потребители. 6200 деца, родители и хора, които се грижат за деца, ще могат да получат социални, здравни, консултативни и други услуги в новите центрове. Предвидени са и действия за осигуряване на грижа в семейна среда за деца в риск, които не се отглеждат от биологичните си родители. Финансирането на мерките по плана за деинституционализация ще е по линия на оперативните програми "Развитие на човешките ресурси", "Региони в растеж" и "Наука, образование и интелигентен растеж" и от националния бюджет."Коалиция за Славчо Атанасов: Патриотичен фронт – НФСБ и ВМРО" остава с едно място по-малко, а още един мандат съдът дава на коалиция "Кауза Пловдив". Преразпределението се налага заради неправилно отчетения брой недействителни бюлетини. При повторното преброяване сред недействителните бюлетини са намерени 124 действителни гласа за "Кауза Пловдив". Така съветниците в групата на местната коалиция стават 4-ма за сметка на Патриотичния фронт, който досега имаше деветима представители в общинския съвет. ВАС потвърди по-рано издаденото решението на Административния съд в Пловдив, който обяви за недействителен обявения от Общинската избирателна комисия избор за последния разпределен мандат по остатък за общински съветници.Това стана на провелото се на 11 октомври извънредно общо събрание на акционерите. В резултат на това цялото имущество на преобразуващото се дружество "Албена инвест холдинг" АД преминава към приемащото дружество "Албена" АД, което става правоприемник. "Албена инвест холдинг" АД се прекратява без ликвидация, става ясно от съобщение на двете дружества до БФБ - София. На 4 август КФН одобри вливането. Справедливата стойност на всяка акция в обращение на "Албена" за целите на вливането е определена на 64.92 лева, а на "Албена инвест - холдинг" - на 11.22 лева. При това положение една акция на "Албена инвест - холдинг" се заменя за 0.1728 бр. акции в "Албена", но пък закръгляването е само нагоре към цяла акция.Aladin Foods отвори първия си франчайз обект за бързо хранене след стартирането на франчайз програмата на компанията през февруари 2016 г., съобщиха оттам. За изграждането и оборудването на обекта, който се намира в центъра на Асеновград, франчайз партньорът е вложил над 150 хил. лв. Размерът на първоначалната инвестиция в един франчайз обект се определя от големината му и от разнообразието от предлаганите продукти. Според категоризацията на Aladin Foods обектът в Асеновград е среден формат и осигурява 14 работни места. Собственик на франчайз обекта в Асеновград е Веско Димитров. За периода от 2010 г. до 2014 г. Aladin Foods е увеличила годишния си оборот повече от пет пъти. Само за миналата година реализираният оборот е над 30 млн. лева, сочи счетоводната справка на дружеството, се казва в съобщение на компанията.Това се случва година след излизането ѝ на борсата, в което набра 11.55 млн. лв. Чрез новия офис ще бъдат насърчавани продажбите на групата в САЩ. "Ние не напускаме българския пазар", коментира главният изпълнителен директор на холдинга Цветан Алексиев. "Ние само насочваме търговските си усилия от пазар с годишен капацитет от около 1 млрд. долара към пазар с годишен обем от над 1 трлн. Пазарът на IT в САЩ има характеристики, които напълно отговарят на специализацията на дружествата в "Сирма" - разработка на софтуер и ИТ услуги", заявява още той в съобщение на групата. В нея влизат "Онтотекст", "Сирма ентерпрайз системс", "Енг вю" и "Сирма солюшънс". Оперативен изпълнителен директор на компанията в САЩ е Явор Джонев, който ще си партнира с американски екип.Швейцарската банка UBS Group подписа партньорство с бразилската консултантска компания Real Estate Capital (REC), съобщава Reuters. Банката желае да се възползва от нарастващото търсене от институционални инвеститори, които се интересуват от възможностите на имотния пазар в Бразилия. Джойнт венчърът ще се фокусира върху градовете Рио де Жанейро и Сао Пауло чрез бизнеса на UBS Global Real Estate."Продължаваме да виждаме, че интересът на институционалните инвеститори към алтернативни активи се засилва в световен мащаб. Идентифицираме силно търсене на инвестиционни имоти в Бразилия и затова разширяваме капацитета на звеното ни за имоти, за да отговорим на нуждите на нашите клиенти", коментира Улрих Кьорнер, президент на UBS Asset Management, в изявление.Най-голямата руска онлайн търсачка Яндекс разширява бизнеса си в Унгария с приложение, което ще помага на потребителите да се ориентират по-лесно в системата за градски транспорт в Будапеща, съобщава Bloomberg.Yandex. Transport използва GPS, за да следи автобуси, влакове и фериботи в реално време, като преценява по кое време ще пристигнат, се казва в съобщение на компанията. Мобилното приложение се ползва от 2.9 млн. клиенти месечно в Русия и в бившите съветски републики от 2014 г. насам. Яндекс, която изпреварва Google по дял на руския пазар на търсачки, се опитва да се насочи към нови страни и мобилни услуги, за да продължи растежа си.


description: Използването на зимни гуми или вериги ще е задължително, когато на пътя има сняг или лед, решиха депутатите от транспортната комисия, като приеха на...

title: Зимните гуми ще бъдат задължителни при сняг

maintext:
© Юлия Лазарова
Използването на зимни гуми или вериги ще е задължително, когато на пътя има сняг или лед, решиха депутатите от транспортната комисия, като приеха на второ четене изменения в Закона за движение по пътищата в сряда. Първоначалното предложение зимните гуми да са
се спират от движение за срок между половин и една година. З
а да станат факт, новите текстове трябва да бъдат приети от парламента.
задължителни от ноември до април бе отхвърлено, тъй като има части от страната, където почти не пада сняг. Нарушителите ще се глобяват 50 лева с фиш. В момента такава е и санкцията, ако гумите са износени или по тях има повреди.Депутатите решиха още, че номерата на колите, управлявани от пиян шофьор, ще се свалят още на пътя, а колите ще


description: Най-голямата европейска авиокомпания, която навлезе агресивно и в България, чаква доставката на 50 нови самолета, което ще отвори нови работни места....

title: Ryanair ще наеме над 3000 нови служители

maintext: Най-голямата европейска авиокомпания, която навлезе агресивно и в България, чаква доставката на 50 нови самолета, което ще отвори нови работни места. Плановете на Ryanair са да наеме 2000 души екипаж, 1000 пилота и 250 самолетни инженера. В Дъблин, където се намира централата на компанията, ще бъдат открити и нови позиции в секторите ИТ, продажби и маркетинг, както и финанси и реклама. Ryanair започна активно операции в България през миналия месец, с което твърди, че ще създаде косвено и 1200 работни места по обслужване на дейността й тук.


description: Това е станало на заседание на Управителния съвет на банката в четвъртък. Според решението на БНБ от "Варчев Ексчейндж" не са предоставили всички...

title: БНБ отказа лиценз за платежна институция на "Варчев Ексчейндж"

maintext: Това е станало на заседание на Управителния съвет на банката в четвъртък. Според решението на БНБ от "Варчев Ексчейндж" не са предоставили всички необходими сведения, които са нужни за издаване на разрешително, или пък те са съдържали противоречива, непълна или невярна информация. "Варчев Ексчейндж" е посредническо дружество за сделки с ценни книжа, което се управлява от Бисер Варчев, който също така е едноличен собственик на капитала на "Варчев финанс", "Варчев пропъртис" и други.


description: Русия настоява САЩ да изтегли военните си части и инфраструктура от "нейните сфери на влияние" - Балтика и Балканите, включително България

title: Реформаторите са възмутени от липса на българска позиция по ултиматума на Путин

maintext:
Кандидатът за президент на Блока Трайчо Трайков определи като "скандално, че президентът на единствената европейска държава, която е окупирала територия на съседите си, си позволява да казва с какви военни защитни способности трябва да разполага България - член на НАТО".
© Цветелина Белутова
Българският патриотичен дълг според него трябва да диктува остра реакция,
Представители на Реформаторския блок призоваха за общонационална позиция по ултиматума на Путин, възмутени от липсата на реакция на българските държавни институции, министерството на външните работи и политическите партии срещу грубата, според тях, провокация срещу националната сигурност. В понеделник президентът на Русия Владимир Путин поиска САЩ да премахнат от новите членове на НАТО на Балканите и в Балтика отбранителна инфраструктура и свои части.Кандидатът за президент на Блока Трайчо Трайков определи като "скандално, че президентът на единствената европейска държава, която е окупирала територия на съседите си, си позволява да казва с какви военни защитни способности трябва да разполага България - член на НАТО".поне толкова, колкото на думите на "недосъбудил се новоизбран руски депутат"."В случая заплахата, ултиматумът, идват директно от Кремъл - страната ни да се лиши от отбранителните си способности. Искам да чуя мнението на всички, които имат претенции да управляват България", призова Трайков конкурентите си в президентската надпревара. По думите му този ултиматум съвпада с изразеното намерение на Бойко Борисов да изтегли контингента ни от Афганистан."Такива солови акции на нашия премиер отправят доста объркващи послания към партньорите ни в алианса, поставят под въпрос надеждността ни като лоялен член на организацията, решението трябва да бъде взето от Народното събрание", подчерта кандидатът за вицепрезидент на Реформаторския блок ген. Съби Събев. Според него операцията в Афганистан за подпомагане на местните сили за сигурност трябва да продължи и България да участва активно в нея."Реформаторският блок изразява тревога и остро възмущение от ултиматума на Путин, който поставя под въпрос суверенни решения на българската държава и парламент, като постави като условие за ядреното разоръжаване изтеглянето на НАТО от територии, които Русия определя като сфери на влияние, в това число България, Румъния, балтийските държави, и поиска изтегляне на военната инфраструктура на НАТО на нива от 20 век", заяви съпредседателят на Блока Радан Кънев.


description: Два нови салона само за мъжко подстригване

title: Софийският бръснар

maintext:
Илюстрация Фотограф: Велко Ангелов
Увеличаване Фотограф: Велко Ангелов
[Дневник] Смаляванеа>
ХХІ
. Вносната дума донякъде е оправдана, защото по света бръснарниците вървят заедно със своята специфична култура, която в България досега беше (в най-добрия случай) в застой. От около месец врати са отворили две нови такива места в София –
.
Илюстрация Велко Ангелов
Увеличаване Велко Ангелов
[Дневник] Смаляванеа>
е Али. Той е от Ирак и сам се определя като бежанец. В София е от шест години. Да подстригва се е научил с гледане и с практика. Преди работи на ул. "Симеон". Шест години след като започва, открива този салон.
обяснява той.
Илюстрация Велко Ангелов
Увеличаване Велко Ангелов
[Дневник] Смаляванеа>
Въпреки че в
се
да стане верига.
, е българин, който живее от 25 години в Украйна. Работи в
и какво е нужно на един подобен салон. Идва в София през февруари 2016 г. Намира мястото и започва да избира всеки детайл, който сега може да се види в салона.
има четири професионални стола, но се използват само два от тях. Засега. Двамата бръснари – Мирко и Асен, са българи, работили дълго време в чужбина. И двамата обаче се връщат и са допълнително обучени в тънкостите на занаята от специалист от Украйна в продължение на три седмици. Оказва се, че в Киев
се намира в близост до
Илюстрация Велко Ангелов
Увеличаване Велко Ангелов
[Дневник] Смаляванеа>
И в двете бръснарници оборудването е професионално – от столовете до последния връх на козметиката за брада и коса. Услугите са подстригване (
– 25 лв.), оформяне на брада и мустаци (
– 30 лв.,
имат симпатичната услуга "Баща и син" (40 лв.), а в
, а за
е на ул. "Алабин" 8. Работи от
е на бул. "Витоша" 120. Работи от 10 до 19 ч. без неделя.
В класическия си смисъл бръснар е човек, който подстригва, бръсне и оформя окосмяването на лицето и главата на мъжа, поддържа неговия стил, с който и съобразява грижите за цялостния вид на своя клиент. Ако живеехме в Средновековието, при бръснар щяхме да отидем и за да ни извади зъб или дори ако ни се налага някаква операция. Живеем обаче в София, ввек, където традицията на бръснаря започва да се завръща. А с нея идват и бръснарниците, които сега повече се представят като barber shopOld School и Head HuntersЧовекът зад Old SchoolБръсненето и подстригването са всичко, което Али иска да прави. Затова и избира много внимателно къде да направи своя салон. Харесва му, че отвътре, докато работи, може да вижда булеварда и градинката с трева. "Една година обикалям, за да намеря това място. Исках да бъде в този район.",Преместването не е било проблем за него, защото той има своите лоялни клиенти от "Симеон", които го последват и тук, на новото място.Old School има два стола за подстригване и бръснене, Али все още работи сам. Иска бръснарницата му да има и малък бар, където човек да може да седне и да изчака реда си. Дори е отредил и мястото, където данаправи. Има идеи за разрастване на салона. "По-нататък тук ще има четири стола за подстригване." И иска Old SchoolHead Hunters също е в центъра на София – на площад "Македония". Мястото е подходящо и поради още два фактора – в близост са хостел и строящата се голяма бизнес сграда. Кирил, който е главният виновник за Head HuntersIT сектора и преди около година е изпратен в софийския офис на компанията. Бръснарниците и мъжкото стилизиране са негово хоби. От 2015 г. започва да проучва как се случва менажирането на един barber shopВ Head Huntersbarber shop културата е доста развита и според Кирил в украинската столица има повече от 40 такива места.Head HuntersHostel Mostel, което донякъде е и причината за повечето клиенти чужденци, но Кирил предпочита в бъдеще да работи с лоялни клиенти българи.Old School – 20 лв., Head HuntersHead Hunters – 15 лв.), комбинирано стилизиране (Old SchoolHead Hunters – 32 лв.). Head HuntersOld School може се предлага и почистваща маска за лице. Час за подстригване и на двете места може да се направи през FacebookHead Hunters и през сайта.Head Hunters10 до 20 ч.Old School


description: Ратификацията може да е факт още в сряда

title: ЕС скоростно ще одобри споразумението за климата от Париж

maintext: Страните от Европейския съюз (ЕС) се споразумяха в петък за бързо ратифициране на Парижкото споразумение за климата, което може да му позволи да влезе в сила още тази година, предаде Reuters. Решението на страните членки, които са отговорни за 12% от световните емисии на парникови газове, да извършат радикален завой към раздяла с изкопаемите горива трябва да бъде одобрено от Европейския парламент на 4 октомври. След това то трябва да бъде подписано от министрите - процедура, която може да отнеме 24 часа.Сключеното през декември споразумение е първият глобален план да се ограничи покачването на температурите на планетата под 2 градуса по Целзий в сравнение с прединдустриалната епоха. Реално в Париж не се промени нищо за ЕС. Целите, които Европа си зададе, не са нови, а са предвидени от "Рамка за политиките в областта на климата и енергетиката за периода 2020 - 2030 г.", която беше приета през октомври 2014 г. от Европейския съвет.В момента няма достатъчно проекти за постигане на целите, а поради проблеми с финансирането до 2020 г. ситуацията в сектора за възобновяема енергия едва ли ще се промени. Ръстът в сектора зависи от сериозен политически ангажимент, адаптация на пазара и финансови инструменти, които да осигурят стабилизиране на приходите и намаляване на риска за инвеститорите.Споразумението ще влезе в сила, когато 55 държави, отговорни за най-малко 55% от световните емисии на парникови газове, го ратифицират. Веднъж след като тази граница е премината, са нужни 30 дни, за да влезе в сила.Досега 61 държави, отговорни за 48 на сто от световните емисии, направиха това, което значи, че първото условие е изпълнено. Щом ЕС ратифицира споразумението, ще бъде изпълнен и вторият критерий, предаде "Асошиейтед прес". Очакваше се Индия, която е отговорна за 4% от емисиите, да ратифицира сделката в неделя.Една от спънките преди решението от петък бе настояването на Полша за механизми за защита на нейната икономика, силно зависима от въглищата. Днес говорител на полското министерство на околната среда поясни, че страната му е получила уверение, че интересите й са обезпечени. Той не посочи повече детайли.Полша бе една от страните, които се противопоставиха на обявените през юли планове на ЕС да намали вредните емисии с най-малко 40% спрямо нивата от 1990 г. до 2030 г.В крайна сметка сега всичко е в ръцете на националните правителства, които трябва да ратифицират споразумението от Париж. Ако това не се случи във всички страни членки, тези, които вече са направили тази стъпка, ще се окажат сами в обещанията за намаляване на вредните газове.До момента Германия, Унгария, Франция, Австрия и Словакия са ратифицирали Парижкото споразумение.


description: В България лека-полека се оформя среда за малки бизнеси със социална мисия. Вижте кой им помага и защо

title: Предприемачи с големи сърца

maintext:
Кой: Фондация "Промяната" (част от мрeжата на Reach for Change)
Какво: Конкурс и Академия за социални предприемачи "Промяната", най-голямата социално отговорна инициатива на "Нова Броудкастинг Груп"
Колко: 30 хиляди лева безвъзмездно финансиране за победителя и по 15 хиляди лева за други двама финалисти
Партньори: Шведският инвестиционен фонд Kinnevik Group и "Нова броудкастинг груп"
Подкрепят: Личности или организации, които имат иновативни решения на значими проблеми на децата
Как: Конкурс за социални предприемачи, в който всяка година кандидатстват между 200 и 300 проекта от цялата страна. От тях най-добрите 20 получават достъп до интензивна обучителна програма, наречена "Акселератор", в която имат възможност да доразвият идеите си. A три проекта продължават в "Инкубатор", в който поне в продължение на година получават финансова и медийна подкрепа, достъп до българските и международните мрежи на Reach for Change, менторство и професионални обучения. От тази година отделно от конкурса действа и Академия за социални предприемачи, триседмична обучителна програма, която цели да предостави знание и инструменти на по-широк кръг участници, които искат да се занимават със социално предприемачество
Социалното предприемачество за тях е Проекти, които създават социална иновация, използват бизнес инструменти и са финансово устойчиви, така че в дългосрочен план могат да постигнат системна промяна
Защо? "Нашият фокус е върху социалното въздействие и инвестираме в изследването и измерването му. За нас истинска устойчивост е, когато разполагаш със средства да се развиваш, да се обновяваш и да отговаряш на нуждите на пазарите, на които оперираш. Подкрепяме социални предприемачи, които адресират корените на проблемите и работят за тяхното решаване в дългосрочен план."
Юрий Вълковски, изпълнителен директор на фондация "Промяната"
Проект, който са подкрепили: "Заслушай се"
"Глухите хора нямат нужда от помощ, а от съдействие и достъпна среда." Ашод Дерандонян говори уверено, увличащо и откровено. По начин, по който не сте чували да се излагат предизвикателствата пред хората с увреден слух в България. Дерандонян, неговият партньор Александър Иванов и останалите професионалисти от екипа на фондация "Заслушай се" са носители на качествено ново мислене в подкрепата на глухите хора. Тяхната философия е, че чрез новите технологии те могат да бъдат напълно самостоятелни и активно включени в обществото.
Хората с различна степен на загуба на слух в България са около 120 хиляди души. Като всички останали хора с увреждания в България те са невидими. Затворени в черупката на безсмислени държавни политики и враждебна среда. Идеята, с която "Заслушай се" спечелиха конкурса за социални предприемачи "Промяната" и за най-добър бизнес план на НПО на БЦНП, е за мобилно приложение, което овластява глухите хора. Онлайн базираната платформа за равен достъп им предлага две услуги - видеожестов превод и трансформация на говор към текст, и на практика играе ролята на техен личен асистент в училище, в офиса, в живота.
Как работи? Представете си един човек с увреден слух, който не е изградил говор, а трябва да отиде при личния си лекар или да си плати сметките в общината. Досега той задължително е имал нужда от превод на роднина, приятел или професионален жестов преводач, за да може да общува с останалия свят. Докато през приложението "Заслушай се" и смарт устройство той може да включи жестов преводач на линия чрез видеовръзка, където и да се намира. Платформата работи с 8 преводачи, които са налични от 9 до 22 часа в делнични дни и от 10 до 6 в събота и неделя.
"С помощта на приложението те самостоятелно могат да изразят това, което искат да кажат, на своя жестов език - да потърсят личния си лекар, да се обадят на учителката на детето си или да отидат на интервю за работа", изброява многобройните приложения във всекидневието Ашод Дерандонян. "Тогава те ще имат и уважението на чуващия срещу себе си, защото няма да имат нужда от физически посредник", добавя той.
Другата услуга, която трансформира говор в текст, пък ще помага на деца в училище или младежи в университета да не пропускат важна информация по време на уроци и лекции. Преподавателят говори, обръща се, пише на дъската, но има микрофон на ревера, а приложението изписва в реално време всичко, което той казва, без да накъсва информацията за нечуващите деца и младежи. "Това ще повиши мотивацията на повече деца с увреден слух да четат, да се развиват и образоват", убеден е Ашод Дерандонян. Той разказва, че на 23 ноември пилотно ще стартира услугата за трансформация на говор в текст, като първо ще бъде представена в специалното училище в София за деца с увреден слух.
Фондация "Заслушай се" започва и кампания за набиране на таблети и смарт устройства за крайно нуждаещи се и възрастни нечуващи хора, които нямат никакъв реален достъп до комуникация, дори до номера за спешна помощ 112. Целта им е първо да обгрижат най-социално изолираните потребители, а до края на следващата година платформата да покрива 3500 души с увреден слух.
Мобилното приложение е безплатно за глухите хора, защото достъпната среда (тоест възможността да визуализират информацията) е тяхно изконно право по смисъла на Конвенцията на ООН за правата на хората с увреждания. За услугата ще плащат тези, които искат да предоставят равен достъп в офиси, обществени пространства и институции. Пилотните клиенти на "Заслушай се" са Столичната община и мобилният оператор "Мтел", които са оборудвали своите места за срещи с граждани с таблети и интернет, които имат достъп до платформата. Това, за което ще работи екипът на фондацията, и това, на което се основава бизнес моделът на тяхното социално предприятие, е да ги последват и други институции и бизнеси. "Бизнесът има нужда от устойчиви каузи, които мислят как парите да бъдат умножени и да получат максимално социално въздействие", смята Ашод Дерандонян. И казва, че най-смислената подкрепа намира в менторството и възможността за нетуъркинг, която му осигуряват в "Промяната".


description: Оливър Харт от Harvard University и Бренгт Хагстрьом от Massachusetts Institute of Technology печелят приза. Двамата учени получават наградата за...

title: Нобеловата награда за икономика е за принос в теорията за договорите

maintext:
Оливър Харт от Harvard University и Бренгт Хагстрьом от Massachusetts Institute of Technology печелят приза. Двамата учени получават наградата за своя принос в изучаването на ролята и свойствата на договорните отношения.
Работата на Хагстрьом е в сферата на стимулите за сключване на договор между двете страни и как могат те да се използването при структуриране на даден контракт.
Харт специализира в ролята на правата на собственост в икономиката и изследва корпоративната структура. Той развива теорията за "непълния договор", която разглежда ролята на правото на вземане на решения при сключването на договор.


description: Причината е, че и трите подадени оферти са двойно по-високи от прогнозната цена от 10 млн. лв.

title: Образователното министерство прекрати поръчката за лицензи на Microsoft

maintext:
© Charles Platiau
Най-ниска цена беше предложил консорциумът между издателство "Сиела" и "ЦАПК-Прогрес" - 19.9 млн.лв., но държавата не е намерила средства да я покрие
и член на националния съвет на партията на Меглена Кунева "Движение България на гражданите".
Министерството на образованието и науката (МОН) е прекратило обществената поръчка за лицензи за продукти на Microsoft, която беше обявена в края на май. От решение на министър Меглена Кунева, публикувано в четвъртък на сайта на МОН, става ясно, че и тримата кандидати са предложили приблизително двойно по-висока цена от прогнозната от 10 млн.лв. и бюджетът на министерството няма възможност да я покрие. Не са намерени допълнителни средства и след разговори с финансовото министерство и Министерския съвет, пише още в решението.МОН беше планирало да плати близо 10 млн. лв. без ДДС за лицензи за 13 софтуерни продукти на Microsoft в срок до края на януари 2019 г. Сред тях са права както за надграждане на актуалната или по-ниска версия на Microsoft Windows, така и за Microsoft Office Professional Plus, използване и достъп до сървъри.В поръчката бяха описани прогнозен брой ползватели в детски градини, училища, университети, БАН и научни институти. Най-голямото перо беше за предучилищно и училищно образование, където бяха предвидени 65 хиляди ползватели на операционната система, офис пакетът и CAL лиценза за сървърен достъп.Подобни търгове се обявяват на всеки три години, без да е ясно на каква база е направена сметката за ползвателите, доколко се използват тези продукти от учителите, преподавателите, учените и администрацията в сферата, както и дали покупката отговаря на нуждите на сектора.За разлика от ефекта на инвестицията, печелившите от нея бяха ясни - Microsoft и доставчикът на лицензите. Ограничението за участниците в обществената поръчка да притежават официално писмо от оторизирания дистрибуционен център на Microsoft за Европа, Близкия изток и Африка, което доказва статут на Licensing Solution Provider, свеждаше потенциалните кандидати до три фирми - ЦАПК "Прогрес", "Компарекс" и "Телелинк".От документацията на обществената поръчка се вижда, че и трите са подали оферти и са отговаряли на изискванията. Най-ниска цена - единственият критерий за избор на победител - е предложил консорциумът между ЦАПК и издателството "Сиела" - 19,9 млн. лв. ЦАПК "Прогрес" традиционно печели доставката на лицензи на Microsoft в държавната администрация през последните 15 години. През 2013 г. МОН й възложи и предишната подобна поръчка за сферата на образованието и науката, отново в консорциум със "Сиела". Управител на издателството е Веселин Тодоров, който еИзненадващо, всички участници са предложили много над прогнозната цена на поръчката. Офертата на "Телелинк" е била 20,4 млн. лв., а на "Компарекс" - 20 млн. лв."Доколкото системите на образованието и науката нямат готовност да преминат на софтуерни решения с отворен код, единственият приложим вариант е да се увеличи финансовият ресурс до размера на предложената най-ниска цена и процедурата да продължи", пише в доклад на главния секретар на МОН Красимир Вълчев, като този аргумент е бил представен и пред Министерския съвет. В крайна сметка обаче МОН не е получило допълнителни средства, за да покрие цената на "Сиела-ЦАПК" и така търгът е бил прекратен.Поръчката вероятно ще бъде пуснат наново с по-малък обхват, тъй като сега действащите лицензи са изтекли още през февруари, а министерството не е давало знак да мисли в посока децентрализиране на процеса или продукти с отворен код. "Предлагаме процедурата да бъде прекратена, доколкото продължаването й би довело до сключване на финансово необезпечен договор, като веднага трябва да стартира подготовка на нова процедура с изследване на възможностите за намаляване на обхвата на лицензирането за втората и третата година от периода с цел постигане на приемлива за бюджетните възможности на министерството цена", пише още в доклада на Красимир Вълчев.


description: Анализ на Wall Street Journal предупреждава, че забавянето на световната търговия ще продължи

title: Деглобализация на хоризонта на световната икономика

maintext:
Brexit се прие от света като вот срещу глобализацията, твърди Никсън
© JON NAZCA
От 2012 г. глобалната търговия се увеличава с едва 3% годишно, над два пъти по-бавно от темповете през предходните три десетилетия.
Глобалната търговия се забавя на фона на нарастващо недоволство от ниския икономически ръст и конкуренцията. Политическата несигурност води до спад на инвестициите и нежелание за структурни реформи, а това дърпа световните икономики надолу. Въпреки усилията си да стимулират кредитите и икономиките централните банки също вече достигат своите лимити. Това поражда опасност от нови протекционистични мерки, още по-голямо забавяне на търговските потоци и буксуване на световната икономика. Това са основните изводи от анализ на Wall Street Journal.От 2012 г. насам глобалната търговия се увеличаваше с едва 3% годишно, над два пъти по-бавно от темповете през предходните три десетилетия, се казва в анализа. Между 1985 и 2003 г. търговията е растяла два пъти по-бързо от глобалния БВП, но през последните 4 години положението се промени значително, потвърждава и МВФ в последния си доклад за световната икономика. Забавянето на търговията засяга всички – както развитите, така и развиващите се икономики, услугите и стоките едновременно.Световната търговска организация прогнозира, че през 2016 г. световната търговия ще се увеличи с едва 1.7%, което ще е по-бавно от ръста на глобалния БВП (около 3% по прогнози на БВП) за пръв път от 15 години насам. Притесненията са, че забавянето на търговията може да са лош сигнал за дългосрочното състояние на световната икономика. През последните десетилетия глобализацията беше основен двигател на вдигането на стандарта на живот по света. Гражданите от развитите страни спечелиха от падащите цени, докато тези в развиващите се получиха по-добре платени работи. През последните два века основен принцип в икономиката е, че търговията води до ползи и за двете страни заради увеличената специализация, по-голямата ефективност, обмена на идеи и увеличаването на иновативността и продуктивността. Именно ръстът на продуктивността в крайна сметка движи нагоре заплатите и БВП."Добрата" новина е, че досега три четвърти от забавянето изглежда резултат от срив в инвестициите, отколкото от преднамерени действия на правителствата, твърди анализ на МВФ в последната им прогноза за световната икономика. Това означава, че забавянето на търговията по света е симптом на икономическите трудности от началото на глобалната финансова криза. Ако политиците успеят да намерят начин за стимулиране на инвестициите – дали чрез повишаване на търсенето или чрез деблокирането на пречки към предлагането – тогава търговията би трябвало отново да се ускори, се казва в анализа на изданието.Но още едно заключение на МВФ е, че останалата една четвърт от забавянето на търговията може да се обясни със спад в темповете на либерализацията ѝ и увеличаващия се протекционизъм. Между 1985 и 1996 г. митата и тарифите в глобален мащаб са спаднали с около 1 пр. пункт годишно, между 1995 и 2008 г. - с 0.5 пр. пункта годишно, а от 2008 г. като цяло не намаляват изобщо. През 90-те години на ХХ век се подписваха около 30 споразумения за свободна търговия всяка година, а от 2011 г. насам – около 10 годишно.В същото време през последните две години се появиха нови търговски бариери, например под формата на антидъмпингови мерки. Рискът сега е, че политиката, икономиката и финансите се комбинират по начин, който заплашва да преобърне глобализацията. Годините на бавен икономически растеж, стагниращи заплати и увеличаващо се неравенство подклаждат нарастваща съпротива срещу това, което мнозина виждат като нечестна конкуренция от чуждите компании и работници. Пример за това е изборната кампания за президент в САЩ и резултатите от референдума във Великобритания в полза на излизане от ЕС.Тези тенденции подклаждат несигурност сред бизнеса и опасения от нови бариери в търговията, включително между Великобритания и ЕС. Същевременно политическата нестабилност води до по-трудно продължаване на структурните реформи от правителствата, които би трябвало да окуражат инвестициите.Проблемът на сегашната враждебност към глобализацията се изразява в това, че тя се засилва във времена, когато централните банки вече изчерпват механизмите си за подкрепа на икономиките. Досега те можеха да свалят лихвите с цел да стимулират инвестициите. Но при вече отрицателни лихви в развитите страни мнозина се страхуват, че ултраразхлабената парична политика подкопава бизнес модела на банките до такава степен, че може да се наложи те да ограничат предоставянето на кредити или да увеличат таксите си за кредити. В случая на Deutsche Bank съмненията за бизнес модела й дори поставиха под въпрос оцеляването ѝ.В такава ситуация всеки политически шок, който може да увеличи съмненията за бъдещето на глобализацията, побутва световната икономика към пропастта, тъй като всяко понижение на прогнозите за глобалния икономически растеж води до сваляне на очакванията за инфлация. Това вдига реалните ефективни лихви, което представлява нежелано затягане на монетарната политика. Съответно централните банкери се чувстват длъжни да му отговорят с още разхлабване.Brexit увеличи още повече риска. На конференцията на консерваторите тази седмица в Бирмингам министрите обсъждаха възможностите за свободна търговия след излизането от ЕС. Но там присъстваха и лобисти, които искаха протекционистични мерки от премиера Тереза Мей. От друга страна, британският референдум беше приет като ясен вот срещу глобализацията по света, с което се появява и опасността от политическа зараза, която може да се отрази в нови пречки пред трансграничната търговия. На света може и да му е трудно да живее с глобализацията, но също така не знае как да живее без нея.


description: Основните двигатели на индекса остават индустриалните компании. "Монбат" се повишава с 2.45%, "Софарма" с 0.31%, а "Неохим" с 1.74%, но при едва 10...

title: Sofix забави движението си, но все пак се повишава с 0.6%

maintext: Основните двигатели на индекса остават индустриалните компании. "Монбат" се повишава с 2.45%, "Софарма" с 0.31%, а "Неохим" с 1.74%, но при едва 10 изтъргувани акции. Активността на борсата все пак остава сравнително висока, като сделки има с повечето позиции. Оборотът в ранния следобед е почти 900 хил. лв. През последните дни индексите и акциите направиха най-доброто си представяне за две години. Минаха и над 39 хил. акции от борсово търгувания фонд Expat Bulgaria Sofix.


description: И още: Можеше да е номинация и преди 10 ноември; ГЕРБ заприличва тежко на БКП; Неутронна бомба в управлението на държавата; Академичното ни образование трябва да излезе на световния пазар; Битката за Алепо ще реши съдбата на Близкия изток; Борисов напада Плевнелиев по кремълски

title: Мнения Daily - Издигането на Цачева може да значи ляв президент

maintext:
Борисов отново заложи на застоя като единствения електорален капитал на ГЕРБ
упват хора и цели партии, като се следят какво правят единствено за да се държат в зависимост. Само през изпълнителната власт могат да се насочват пари през обществени поръчки към избрани фирми, а еврофондовете да се разпределят по същия корумпиран начин - за да са доволни правилните хора, бизнеси и организация. Пак през изпълнителната власт могат да се подкупват и медии, било чрез реклами и медийни партньорства, било чрез директни плащания по комуникационни стратегии.
"Свободното падане" на университетите
Академичното ни образование трябва да излезе на световния пазар
Коментар на политолога Огнян Минчев в неговия Фейсбук-профил
Фотограф: Надежда Чипева
Състоянието на свободно падане във висшето ни образование ще продължи, ако не се осъзнаят ограниченията и възможностите, които имаме за да решим тази проблемна ситуация. Демографската криза е само един от проблемите. Един випуск от около 60 - 70 000 абитуриенти не може да осигури препитание и развитие на 54 университета, регистрирани понастоящем в България. Преди всичко, голямата част от тях са "университети" в кавички. Това са фирми, упражняващи разновидност на хазартни игри - бинго без данъци. Влизането в "университета" се купува, изпитите се купуват, дипломите се купуват. Купува се евтино и безнаказано.
Сериозните академични институции - не повече от 10-15 на брой - също практикуват "игра с нулев резултат". Те се състезават за мършавите държавни субсидии и се конкурират за намаляващите ресурси на платеното обучение. Повечето младежи, които имат акъл и/или пари, разбира се, предпочитат да учат в чужбина. Тези, които остават, все по-лесно влизат там, където желаят или - ако нямат интелекта и подготовката за това - са в състояние да си купят от някой "университетски" дюкян дипломата, която им е необходима, за да станат държавни чиновници.
Придобиването на висше образование се превръща в една все по-инструментална цел, която има малко общо със знанието и с развитието на специфична професионална компетентност. Мерките за изход от този порочен кръг на обнищяване на университетското образование са предмет на специално изградени стратегии - на държавата, на университетите (истинските) и на целеполагането в предходната фаза на средното образование.
Мисля, че една от предпоставките за успешна промяна на академичната система е най-после да си отворим очите за факта, че живеем в един отворен свят. Ние сме част от Европа, от Балканите и от постсъветското пространство на общуване между големи групи от хора - включително в областта на образованието. Не е възможно един университет да планира развитието си единствено на основата на поредния български випуск абитуриенти - значителна част от които, както казахме, заминава да учи в чужбина.
Ние не сме на национален пазар - ние сме на европейски, регионален и световен пазар за академично образование. Всеки университет трябва да развие свои административни ресурси за проучване и таргетиране на младите поколения от европейските страни (да, цените ни са конкурентни - вижте Медицинския университет във Варна), в постсъветското пространство - Украйна, Централна Азия, Молдова, Русия, в Близкия изток...
При разумно съчетаване на цени, качество на обучение и перспективи за реализация на завършилите, българските университети все още имат добри шансове да се конкурират с останалите европейски образователни институции.
Ефективното набиране на студенти от чужбина отваря за България още една възможност.
Напоследък е особено тревожна и актуална темата за нарастващата лавина от мигранти, идващи от юг и от изток. Не е реалистично да мислим, че ще се опазим от приемане на някои от тях. Въпросът е - кого ще приемем? Тези, които не ги мързи да дойдат до оградата и да я прескочат, или тези, които са готови да инвестират - пари, усилия и добри намерения - за да учат и да останат да живеят у нас. Ние можем да избираме сред най-добрите от тези, които сме образовали. Това е едно напълно неизползвано преимущество на европейската ни принадлежност.
Необходимо е да се създават учебни програми на английски и на руски език, да се проучват специалностите и проблемите, които са от нарастващо значение за страните в гореизброените региони. И разбира се - да се ориентира системата на знанието към изграждане на практично компетентни професионалисти, а не единствено на "академици" с "широка обща култура".
Не на последно място - необходимо е да се постигнат пазарни резултати, които да дадат възможност за прилично заплащане на преподавателите. За да не се налага да се превръщат в академични чергари - да преподават в няколко различни университета едновременно или да поддържат по 2-3 работни места на "пълен работен ден". Гражданската война в Сирия
Битката за Алепо ще реши съдбата на Близкия изток
От анализ на журналиста Мохамед Халаф за bulgariaanalytica.org
Фотограф: Khalil Ashawi
Руско-американските противоречия не са единствената причина за провала на обсъжданията на сирийската криза в Съвета за сигурност и в рамките на Международната комисия за подкрепа на Сирия, състояли се в Ню Йорк по време на септемврийската сесия на ООН. Наред с тези противоречия конфликтът се усложнява от големите различия в позициите и поведението на местните, регионалните и международните сили, участващи в една или друга степен в него.
Както заяви зам.-шефът на Държавния департамент Тони Блинкен, понастоящем има три възможни решения за прекратяване на гражданската война в Сирия. Първото е поражението на едната от двете враждуващи страни. Бедата е, че всеки път, когато режимът на Асад е заплашен с провал, Русия и Иран се намесват за неговото спасяване. Същото важи и за опозицията – всеки път, когато нейните позиции се разклатят, регионалните и други външни сили й се притичат на помощ. Второто решение е продължаване на войната в течение на 10 години до пълното изтощаване на участващите в нея. Понастоящем тече шестата година от тази печална десетилетка. Третото решение е решаваща военна или политическа намеса в сирийската криза. Разбира се, САЩ няма да се намесят военно, поради което са насочили усилията си към политическо решение. Но както посочихме, това решение става невъзможно при задълбочаването на руско-американските разногласия, от една страна, и при пропастта, отделяща техните позиции с тези на регионалните сили, от друга. Игнорирането на интересите на въпросните регионални сили, както и на обстоятелството, че в дъното на кризата е народният бунт срещу един диктаторски режим, ще има негативни последици.
Битката за Алепо ще определи бъдещето не само на Сирия, но и на целия регион. Сформирането на две коалиции – тази на Русия, Иран и съюзниците им, от една страна, и тази на САЩ и съюзниците им, от друга, ще доведе до увековечаване на войната. За сирийския народ това ще означава повече разрушения, смърт и бежанци. В тази връзка е важно да припомним думите на шефа на ЦРУ Джон Бренан, казани тази седмица в интервю за CNN: "Когато човек погледне на всичките конфликтни зони, в които САЩ, Русия и Китай, т.е. световните велики сили, участват или подкрепят едната или другата страна, не може да не се разтревожи, че подобна ситуация би довела до повишаване на напрежението, което може да бъде трудно за овладяване Смятам, че през последните 20-30 години въпросните велики сили полагаха усилия за снижаване на това напрежение. Независимо дали става дума за Украйна, Сирия или Северна Корея или Южнокитайско море или Иран, трябва да сме наясно, че всяка от тези кризи може да ескалира извън контрол." Балканизация
Борисов напада Плевнелиев по кремълски
Коментар на бившия български посланик в Москва Илиян Василев в неговия Фейсбук-профил
Фотограф: Юлия Лазарова
Има ли някой нормален политик у нас, извън обслужващата Кремъл кохорта, да си мисли, че сам и еднолично Плевнелиев е влошил отношенията ни с Русия, а Путин и Кремъл нямат никаква вина!? Това просто е формена манипулация а ла Путин като изказване от премиера !? Борисов фактически се включи в Кремълската пропаганда срещу собствения си президент?! А какво направи Пленлевиев - само повтори позиции, които са общи на ЕС и НАТО а именно оценката за анексията на Крим нахлуването в Източна Украйна, за необходимостта на санкциите.
Напротив, постоянните версии на Борисов, че не трябва да има санкции, заиграването му с откровените лъжи за милиарди щети от санкциите за българската икономика и още по-явната неистина, че Западът се примирил с анексията на Крим от Русия е явно доказателство, че този човек иска да ни извади от ЕС и НАТО, първоначално тихо и задкулисно, а ако му се даде възможност и явно.
И най-новото е изтеглянето на контингента ни от Афганистан като заплаха. Трябва да си пълен невежа в международните отношения или по-скоро достоен ученик на Тодор Живков да твърдиш, че ако всички се изтеглят от Афганистан и той ще престане да бъде източник на бежански вълни. Отгатнете от раз какво ще стане тогава?
Както казах - Борисов започна да става опасен не толкова с невежеството си, а с агресивната си упоритост да ни го налага като неоспорима мъдрост и нов обществен стандарт.
Скоро ще пиша по-подробно, но по този път, на втория тур може да не види никаква подкрепа от дясното. Много хора ще предпочетат дори да гласуват срещу него, като протест срещу тоталната емиграция на здравия разум и елементарната почтеност от него.
Както казах, тези избори са съдбоносни - ако Борисов успее да наложи варианта за тиха ерозия на евроатлантизма и замести Плевнелиев със своето подобие и ехо - Цачева - смятайте, че сме в преносен смисъл сме вече вън от НАТО. За ЕС ще почакат, защото има субсидии за усвояване.
Дотук с идеята и за парламентарна република, независимо правосъдие, независими институции и разни регулатори като БНБ, КЗК и други немаловажни. Концентрацията на власт чрез подставени сламени лица по върховете опустошава държавата. Режимът може да е мек, но резултатите са като неутронна бомба за ешелоните на властта, на които разчитаме, за да заприличаме на нормална държава."Свободното падане" на университетитеКоментар на политолога Огнян Минчев в неговия Фейсбук-профилСъстоянието на свободно падане във висшето ни образование ще продължи, ако не се осъзнаят ограниченията и възможностите, които имаме за да решим тази проблемна ситуация. Демографската криза е само един от проблемите. Един випуск от около 60 - 70 000 абитуриенти не може да осигури препитание и развитие на 54 университета, регистрирани понастоящем в България. Преди всичко, голямата част от тях са "университети" в кавички. Това са фирми, упражняващи разновидност на хазартни игри - бинго без данъци. Влизането в "университета" се купува, изпитите се купуват, дипломите се купуват. Купува се евтино и безнаказано.Сериозните академични институции - не повече от 10-15 на брой - също практикуват "игра с нулев резултат". Те се състезават за мършавите държавни субсидии и се конкурират за намаляващите ресурси на платеното обучение. Повечето младежи, които имат акъл и/или пари, разбира се, предпочитат да учат в чужбина. Тези, които остават, все по-лесно влизат там, където желаят или - ако нямат интелекта и подготовката за това - са в състояние да си купят от някой "университетски" дюкян дипломата, която им е необходима, за да станат държавни чиновници.Придобиването на висше образование се превръща в една все по-инструментална цел, която има малко общо със знанието и с развитието на специфична професионална компетентност. Мерките за изход от този порочен кръг на обнищяване на университетското образование са предмет на специално изградени стратегии - на държавата, на университетите (истинските) и на целеполагането в предходната фаза на средното образование.Мисля, че една от предпоставките за успешна промяна на академичната система е най-после да си отворим очите за факта, че живеем в един отворен свят. Ние сме част от Европа, от Балканите и от постсъветското пространство на общуване между големи групи от хора - включително в областта на образованието. Не е възможно един университет да планира развитието си единствено на основата на поредния български випуск абитуриенти - значителна част от които, както казахме, заминава да учи в чужбина.Ние не сме на национален пазар - ние сме на европейски, регионален и световен пазар за академично образование. Всеки университет трябва да развие свои административни ресурси за проучване и таргетиране на младите поколения от европейските страни (да, цените ни са конкурентни - вижте Медицинския университет във Варна), в постсъветското пространство - Украйна, Централна Азия, Молдова, Русия, в Близкия изток...При разумно съчетаване на цени, качество на обучение и перспективи за реализация на завършилите, българските университети все още имат добри шансове да се конкурират с останалите европейски образователни институции.Ефективното набиране на студенти от чужбина отваря за България още една възможност.Напоследък е особено тревожна и актуална темата за нарастващата лавина от мигранти, идващи от юг и от изток. Не е реалистично да мислим, че ще се опазим от приемане на някои от тях. Въпросът е - кого ще приемем? Тези, които не ги мързи да дойдат до оградата и да я прескочат, или тези, които са готови да инвестират - пари, усилия и добри намерения - за да учат и да останат да живеят у нас. Ние можем да избираме сред най-добрите от тези, които сме образовали. Това е едно напълно неизползвано преимущество на европейската ни принадлежност.Необходимо е да се създават учебни програми на английски и на руски език, да се проучват специалностите и проблемите, които са от нарастващо значение за страните в гореизброените региони. И разбира се - да се ориентира системата на знанието към изграждане на практично компетентни професионалисти, а не единствено на "академици" с "широка обща култура".Не на последно място - необходимо е да се постигнат пазарни резултати, които да дадат възможност за прилично заплащане на преподавателите. За да не се налага да се превръщат в академични чергари - да преподават в няколко различни университета едновременно или да поддържат по 2-3 работни места на "пълен работен ден".Гражданската война в СирияОт анализ на журналиста Мохамед Халаф за bulgariaanalytica.orgРуско-американските противоречия не са единствената причина за провала на обсъжданията на сирийската криза в Съвета за сигурност и в рамките на Международната комисия за подкрепа на Сирия, състояли се в Ню Йорк по време на септемврийската сесия на ООН. Наред с тези противоречия конфликтът се усложнява от големите различия в позициите и поведението на местните, регионалните и международните сили, участващи в една или друга степен в него.Както заяви зам.-шефът на Държавния департамент Тони Блинкен, понастоящем има три възможни решения за прекратяване на гражданската война в Сирия. Първото е поражението на едната от двете враждуващи страни. Бедата е, че всеки път, когато режимът на Асад е заплашен с провал, Русия и Иран се намесват за неговото спасяване. Същото важи и за опозицията – всеки път, когато нейните позиции се разклатят, регионалните и други външни сили й се притичат на помощ. Второто решение е продължаване на войната в течение на 10 години до пълното изтощаване на участващите в нея. Понастоящем тече шестата година от тази печална десетилетка. Третото решение е решаваща военна или политическа намеса в сирийската криза. Разбира се, САЩ няма да се намесят военно, поради което са насочили усилията си към политическо решение. Но както посочихме, това решение става невъзможно при задълбочаването на руско-американските разногласия, от една страна, и при пропастта, отделяща техните позиции с тези на регионалните сили, от друга. Игнорирането на интересите на въпросните регионални сили, както и на обстоятелството, че в дъното на кризата е народният бунт срещу един диктаторски режим, ще има негативни последици.Битката за Алепо ще определи бъдещето не само на Сирия, но и на целия регион. Сформирането на две коалиции – тази на Русия, Иран и съюзниците им, от една страна, и тази на САЩ и съюзниците им, от друга, ще доведе до увековечаване на войната. За сирийския народ това ще означава повече разрушения, смърт и бежанци. В тази връзка е важно да припомним думите на шефа на ЦРУ Джон Бренан, казани тази седмица в интервю за CNN: "Когато човек погледне на всичките конфликтни зони, в които САЩ, Русия и Китай, т.е. световните велики сили, участват или подкрепят едната или другата страна, не може да не се разтревожи, че подобна ситуация би довела до повишаване на напрежението, което може да бъде трудно за овладяване Смятам, че през последните 20-30 години въпросните велики сили полагаха усилия за снижаване на това напрежение. Независимо дали става дума за Украйна, Сирия или Северна Корея или Южнокитайско море или Иран, трябва да сме наясно, че всяка от тези кризи може да ескалира извън контрол."БалканизацияКоментар на бившия български посланик в Москва Илиян Василев в неговия Фейсбук-профилИма ли някой нормален политик у нас, извън обслужващата Кремъл кохорта, да си мисли, че сам и еднолично Плевнелиев е влошил отношенията ни с Русия, а Путин и Кремъл нямат никаква вина!? Това просто е формена манипулация а ла Путин като изказване от премиера !? Борисов фактически се включи в Кремълската пропаганда срещу собствения си президент?! А какво направи Пленлевиев - само повтори позиции, които са общи на ЕС и НАТО а именно оценката за анексията на Крим нахлуването в Източна Украйна, за необходимостта на санкциите.Напротив, постоянните версии на Борисов, че не трябва да има санкции, заиграването му с откровените лъжи за милиарди щети от санкциите за българската икономика и още по-явната неистина, че Западът се примирил с анексията на Крим от Русия е явно доказателство, че този човек иска да ни извади от ЕС и НАТО, първоначално тихо и задкулисно, а ако му се даде възможност и явно.И най-новото е изтеглянето на контингента ни от Афганистан като заплаха. Трябва да си пълен невежа в международните отношения или по-скоро достоен ученик на Тодор Живков да твърдиш, че ако всички се изтеглят от Афганистан и той ще престане да бъде източник на бежански вълни. Отгатнете от раз какво ще стане тогава?Както казах - Борисов започна да става опасен не толкова с невежеството си, а с агресивната си упоритост да ни го налага като неоспорима мъдрост и нов обществен стандарт.Скоро ще пиша по-подробно, но по този път, на втория тур може да не види никаква подкрепа от дясното. Много хора ще предпочетат дори да гласуват срещу него, като протест срещу тоталната емиграция на здравия разум и елементарната почтеност от него.Както казах, тези избори са съдбоносни - ако Борисов успее да наложи варианта за тиха ерозия на евроатлантизма и замести Плевнелиев със своето подобие и ехо - Цачева - смятайте, че сме в преносен смисъл сме вече вън от НАТО. За ЕС ще почакат, защото има субсидии за усвояване.
ПрогнозаОт коментар на Никола Пенев в "Терминал 3"С видимо пренебрежение към избирателя ГЕРБ изчакаха последния момент да обявят кандидатурата си за президент. Направиха го по начин, който само затвърди впечатлението, че смятат да назначат президент фигурант, който да пази ред на Борисов в следващите пет години. Представянето беше сюрреалистична комбинация от "Златния Орфей" и конгрес на Кубинската компартия. Сияещ, Цветан Цветанов не успя да скрие, че в партията е проведена тежка битка, която той е спечелил. Какви ще са реалните последици от тази негова победа засега не знаем, но като минимум можем да очакваме да поеме председателството на това, което имаме като парламент.Борисов отново наблегна на стабилността (т.е. застоя) като единствения реален електорален капитал на ГЕРБ и положи огромни усилия да маргинализира президентската институция, за да напомни, че властта винаги ще бъде в негови ръце. Кандидатът за президент – Цецка Цачева, беше представена по принципа на изключването. Борисов мина през дълъг списък от далеч по-популярни лица и обясни защо всяко от тях няма да грее от предизборните плакати на ГЕРБ. Искаше да покаже, че президентството не е важно, затова ще издигне нискотарифен кандидат.Кандидатурата на Цачева беше обявена някак между другото – без фанфари, с нелепото обяснение, че нацията има нужда от майка. Давайки значително по-щедри комплименти на Томислав Дончев, Димитър Николов, Йорданка Фандъкова и, разбира се, себе си, отколкото на кандидата за президент, премиерът не скри липсата на какъвто и да било заряд в тази кандидатура. С други думи, от г-жа Цачева не се очаква нищо освен лоялност и тя е наясно с това.Очевидно е, че никой в ГЕРБ не смята кандидатурата за силна. Ако тя спечели, това ще е благодарение на "изборната машина", както е политически коректно да се наричат електоралните методи на г-н Цветанов. При цялостната липса на ентусиазъм, пренебрежение към институцията, неубедителната реч на кандидата, постоянното напомняне, че не тези, а следващите президентски избори са важни, остава въпросът дали ГЕРБ действително не се опитва да загуби тези избори като част от някакво по-сложно разместване на политическите плоскости в България.Каквито и да са качествата на г-жа Цачева, тя няма нито харизма, нито известни политически възгледи. Кандидатурата й освобождава дясното пространство за силна кампания на Трайков. Заедно с това обаче носи и риска от ниска избирателна активност, при която някой от левите кандидати да спечели "неочаквано". Такъв развой на събитията би развързал ръцете на Борисов да предизвика предсрочни избори, да продължи курса си към сближаване с Русия и в крайна сметка да не държи цялата власт, така че да има на кого да прехвърля отговорност при неминуемите проблеми в нереформираната държава.Коментари+От коментар на Полина Паунова за "Дойче веле"Дали управляващата партия иска да загуби изборите, дали ги смята за "в кърпа вързани", или просто отказите на електорално по-продаваемите кандидати като Фандъкова, Николов и Дончев са принудили Борисов да се спре на Цачева ще остане в полето на гаданието. Едно обаче е сигурно – Цецка Цачева е типичният представител на ГЕРБ. В този смисъл партията е съвсем откровена – 26 години след падането на комунизма тя пробутва на избирателя кандидат, който можеше да бъде номиниран и преди 10 ноември.Политическата й поливалентност обаче е само щрих в общата картина - апетитът на ГЕРБ към властта. И арогантността от страна на най-голямата партия, която вече дори не иска да полага усилия в преструвките си за модерност. На практика в неделя Борисов каза на избирателите: няма да се мъчим да печелим гласовете ви, аз съм бащицата, ето ви и една майка. На "майката" пък каза, че трябва да си знае мястото, а именно да бъде лоялна към него. И за да доведе абсурда докрай, премиерът, който даваше на Плевнелиев да разбере, че само "пази" неговото място в президентството, съобщи сега и на Цачева, че за следващия мандат ще се кандидатира той.Татяна Буруджиева, политолог и бивш депутат от БСП, по телевизия Bulgaria ON AIRИма нехаресване към Цецка Цачева и вариантите за нейната президентска кандидатура са два - Бойко Борисов да се стреми към предсрочни избори или да са подготвени резултатите от вота. За всички други номинации Борисов обясни, че са му страшно важни. За Цачева излезе така, че е ненужна и може да бъде заменена. Три месеца говорят колко титаничен кандидат ще извадят и на фона на това, което наистина могат да предложат ГЕРБ, това предложение изглежда леко несериозно. Парадоксално е - ГЕРБ издига човек, възпитан в матрицата на партийния секретар, а БСП издига натовски генерал. ГЕРБ започва тежко да прилича на възраждаща се БКП.Николай Стайков, активист на "Протестна мрежа" във фейсбукИма и нещо позитивно в издигането на Цецка Цачева като кандидат-президент на управляващата партия. На всички следва вече да е ясно, че в една бедна и корумпирана държава без независими регулатори и без влиятелни независими медии единственият контрол върху ситуацията е през властовите ресурси на изпълнителната власт.Само през тази власт може да се заемат постове и да се купуват и направо подк


description: От 1 ноември той заменя Марко Ниавро, който оглавява бизнеса на Molson Coors Europe в Хърватия и в Босна и Херцеговина

title: Димо Димов е новият генерален директор на "Каменица"

maintext:
Димо Димов
["Каменица"]
От 1 ноември Димо Димов ще застане начело на пивоварната компания "Каменица". Той ще замени на поста генерален директор Марко Ниавро, който ще оглави бизнеса на дружеството майка Molson Coors Europe в Хърватия и в Босна и Херцеговина.Новият мениджър работи в пивоварния бранш вече над 10 години, като назначаването му на върха на управлението на "Каменица" всъщност е завръщане за него в българската компания след пет години трупане на опит в структурите на Molson Coors Europe в Чехия, Словакия, Сърбия и Черна гора. Кариерата му в бирения сектор започва именно в "Каменица" през 2006 г. В следващите пет години Димов преминава през различни ръководни позиции в областта на маркетинга – от бранд мениджър на марката "Каменица" и на други национални марки от портфолиото на производителя до директор "Маркетинг" за България. В периода 2011-2013 г. е директор "Маркетинг" на базираната в Прага Pivovary Staropramen за бизнесите на Molson Coors Europe в Чехия и Словакия. От 2014 г. до 2015 г. изпълнява същата роля за бизнесите на Molson Coors Europe в сръбската Apatinska pivara и черногорската Pivara Trebjesa. От 2015 г. до момента е директор "Търговско съвършенство" за бизнесите в Сърбия и Черна гора.Димов е магистър по международни икономически отношения от Университета за национално и световно стопанство, София. Има и диплома по маркетинг от London Chartered Institute of Marketing.Досегашният мениджър на българския бизнес на американската Molson Coors Brewing Company Mарко Ниавро ще продължи професионалния си път начело на дейността на групата в Хърватия и в Босна и Херцеговина. Изборът му за генерален директор за двете държави е благодарение на приноса му за бизнес развитието на "Каменица", отбелязват от българската компания. Ниавро управлява бизнеса в България от септември 2013 г. Под негово ръководство в края на миналата година "Каменица" реши да закрие пивоварната си в Пловдив и да премести цялото си производство в Хасково, където през тази година да бъдат инвестирани още 15 млн. евро в допълнение към вече вложените 30 млн. евро за периода 2014-2015 г.


description: Мениджмънтът очаква Brexit да създаде трудности за банката

title: Руската ВТБ ще измести централата си за Европа от Лондон

maintext:
Потенциални дестинации са Франкфурт, Париж и Виена
Руската ВТБ обяви, че възнамерява да измести европейската си централа от Лондон. Brexit се очакваше да доведе до отстъпление на европейски и американски компании от най-големия финансов център в Европа. С очакванията Великобритания да напусне ЕС окончателно през 2019 г. руската банка е решила да изпревари събитията и да прескочи вероятни бъдещи проблеми, съобщава Financial Times.Премиерът на страната Тереза Мей обяви, че възнамерява да започне процедурата по излизане не по-късно от март на 2017 г. Изместването на европейската централа от Лондон не значи, че банката преустановява дейността си там. Градът ще остане важен център за ВТБ, уверяват от банката."Ние имахме доста по-големи планове за Лондон, но Brexit ги ограничи в полза на други дестинации. Бордът ще реши официално до края на годината", коментира заместник-директор Хърбърт Муус, цитиран от FT. Банката няма да напусне окончателно европейската сцена, а ще се премести в друг финансов център. Сред разглежданите от мениджмънта алтернативите попадат Франкфурт, Париж и Виена. Банката вече има офиси в тези страни, като също така развива се помещава и в Ирландия.В Лондон ВТБ освен основният бизнес, провежда и някои основни за групата функции. Там работи отделът на банката, който следи за пране на пари, както и екипът, проверяващ законосъобразността на операциите на компанията."Не може да отлагаме подобни решения, тъй като аз не мисля, че Brexit ще е бърз процес", казва още Муус. Той очаква Европейската централна банка (ЕЦБ) рано или късно да принуди банката да направи преместването. Институцията предпочита да не допуска критични за банките в еврозоната функции да остават извън съюза. Поддържането на две централи едновременно пък не би било изгодно за банката, чийто мажоритарен собственик е руската държава.Пред финансовите институции застават два проблема - статутът на служителите им и достъпът до пазара на ЕС. Goldman Sachs по-рано обяви, че може да се наложи да премести около 2000 служители (една трета от персонала) от Лондон, в случай че изгубят правата си на престой.В случай че Великобритания не успее да договори достъп до единния пазар на ЕС, се очаква овакантяването на Лондон да се ускори. Изследване на Suncheron изчислява, че за преместването на 1000 души разходите могат да достигнат до 50 хил. паунда на служител. Около 71 хил. работни места във финансовия сектор се очаква да бъдат съкратени заради Brexit в най-лошия случай, пише още FT.Бенефициенти ще са страните - членки на ЕС, с подходяща регулаторна рамка, ниски данъци и подходящ пазар на труда. Това са и трите фактора, които ВТБ ще използва за избор на нов дом. Въпреки това Източна Европа остава извън погледа на мениджмънта на този етап.След налагането на санкции върху Русия ВТБ започна да ограничава бизнеса си в Европа. Институцията получи забрана за набиране на капитал с инструменти с матуритет над 30 дни. За да компенсира, банката реши да засили присъствието си в Източна Азия.Групата на ВТБ оперира и у нас чрез "ВТБ Капитал". Мениджмънтът се оглавява от бившия финансов министър Милен Велчев и неговия брат - Георги Велчев. Банката участваше в придобиването на БТК от бизнесмена Спас Русев, като отпусна заем от 240 млн. евро.


description: Салвадор Дали е известен не само с таланта си, но и с невероятните вечерни партита, които е организирал с жена си Гала. Предлаганите на тях рецепти...

title: Супа ала Дали

maintext: Салвадор Дали е известен не само с таланта си, но и с невероятните вечерни партита, които е организирал с жена си Гала. Предлаганите на тях рецепти са събрани в книга още през 1973 г., наречена Les Diners de Gala. Чрез нея Дали сбъдва своя детска мечта - още на шест години повтарял, че иска да стане шеф-готвач. Сюрреалистичната готварска книга представя 136 рецепти в над 12 глави – цели десет от тях са посветени на афродизиаците. Илюстрациите и колажите са създадени специално за изданието. На страниците могат да се открият деликатеси като "Яйца на хиляда години", "Телешко с охлюви"и "Жабешки пастет". Въпреки това има и съвсем традиционни рецепти от знакови френски ресторанти като Lasserre, La Tour d’Argent, Maxim’s и Le Train Bleu, които съществуват до ден днешен. Само 400 копия от Les Diners de Gala са оцелели до съвремието ни и всяка една бройка се продава в антиквариати за стотици долари. Taschen най-сетне преиздават книгата, която вече е в предпродажба на интернет страницата им: www.taschen.com Цена: 49 евро.


description: През септември статистиката отчита 1,4% по-малко приходи при търговците спрямо август, разминавайки се с прогнозите на анализаторите, които...

title: Продажбите на дребно в Германия спадат рязко, индексите в ЕС са надолу

maintext:
© Alex Domanski
Информацията е актуална към 10:10ч.
През септември статистиката отчита 1,4% по-малко приходи при търговците спрямо август, разминавайки се с прогнозите на анализаторите, които предвиждаха далеч по-малък спад. Основният борсов индекс в Германия DAX започва сесията с понижение от 0.46%, като всички 30 емисии са на червено. С толкова спада и френският САС 40, като акциите на Nokia отново оглавяват губещите. Книжата поевтиняват с 1.18%, след като компанията отчете понижение на приходитепрез третото тримесечие. FTSE 100 губи 0.40% на старта на сесията, като корекция има при книжата от банковия сектор.


description: В резултатите на германската банка влиза сделка, която не е завършена и досега

title: Deutsche Bank е получила специално отношение в стрес тестовете

maintext:
Акциите на Deustche Bank са спаднали с почти 45% от началото на годината
© Kai Pfaffenbach
Резултатите на Deutsche Bank при стрес теста включват 4 млрд. долара, получени от продажбата на част от банката на китайската Hua Xia, въпреки че сделката не е била приключена до края на 2015 г. и не е трябвало да влиза в отчетите. Продажбата беше одобрена през декември 2015 г., като сделката дори още не е приключила и не е получила одобрение на регулаторите. Въпреки това двете банки все още са убедени, че сделката ще завърши през тази година.
Споразумението с Hua Xia е било добавено като специална бележка в доклада за Deutsche Bank,
като нито една друга банка не е имала подобни бележки. В стрес тестовете участваха над 50 банки, някои от които също имаха сделки, започнати през 2015 г., но незавършени дотогава. В един такъв случай испанскатa Caixabank приключи сделка за 2.65 млрд. евро със своята компания майка Criteria Holding през март, но резултатът не е бил включен в доклада. "Това специално отношение към Deutsche Bank е смущаващо", коментира анализаторът в Atlantic Equities Крис Уийлър. "Обстоятелствата са такива, че наблюдателите на пазара неминуемо ще гледат със съмнение на всичко това и ще са още по-мнителни към останалите резултати на банките", добавя той.
Европейската централна банка (ЕЦБ) носи отговорност за методологията на стрес тестовете за банките в еврозоната, като Европейският банков регулатор няма правомощията да я променя. Според ЕЦБ "всички банки се третират по един и същ начин спрямо регулацията". Пред Financial Times отговорните лица от регулаторния орган са отказали да коментират случая с Deutsche Bank.
Според Европейския банков регулатор
(ЕБР) в стрес тестовете са включени над 20 сделки с еднократен ефект, които са описани така в докладите, че да не изглеждат като аномалия. Сделката между Deutsche Bank и Hua Xia е описана като "предстояща да бъде завършена през 2016 г." без значение, че според официалните правила на методологията "всякакви транзакции, които не са били приключени до 31 декември 2015 г., не могат да влизат в доклада". "Методологията на стрес тестовете трябва да бъде еднаква за всички", коментира Николас Верон от Bruegel. "ЕЦБ и ЕБР трябва да обяснят тези свои избори относно специалното отношение към Deutsche Bank", отбеляза той.
Финансово представяне на Deutsche Bank през годината
Приходи за второто тримесечие: 7.84 млрд. евро (-19.51% на годишна база)
Нетна печалба за второто тримесечие: 20 млн. евро (0.27% марж)
Цена на акция: 12.51 евро (-44.42% от началото на годината)
Пазарна капитализация: 16.64 млрд. евро
Deutsche Bank е получила специално отношение от страна на Европейския съюз по време на стрес тестовете, проведени през лятото, съобщава Financial Times. Целта на проверката беше да върне вярата в европейските банки, като провери в каква степен биха се справили при нова финансова криза. Резултатите на Deutsche Bank бяха използвани от банката като основно доказателство за доброто й състояние, но според източниците на Financial Times обявените резултати на Deutsche Bank са били по-добри от реалното й състояние. Според информацията, обявяването на по-добрите резултати е дошло със съгласието на Европейската централна банка.Акциите на Deutsche Bank спадат в последните няколко седмици, като банката е загубила 22% от пазарната си стойност, след като властите в САЩ обявиха, че ще я глобят с 14 млрд. долара.